
PATVIRTINTA
Šakių rajono savivaldybės tarybos 
22023 m. liepos  d. sprendimu Nr. T-

ŠAKIŲ RAJONO SINTAUTŲ PAGRINDINĖS MOKYKLOS NUOSTATAI
I SKYRIUS
BENDROSIOS NUOSTATOS

1. Švietimo įstaigos pavadinimas: Šakių rajono Sintautų pagrindinė Sintautų pagrindinė mokykla. Sutrumpintas pavadinimas: Šakių r. Sintautų pagrindinė Sintautų pagrindinė mokykla. Sintautų pagrindinė mokykla įregistruota Juridinių asmenų registre kodas 190821663.  
 	2. Įsteigimo data: 1839 metais. 1945 m. įsteigta progimnazija, 1949 m. reorganizuota į septynmetę Sintautų pagrindinę mokyklą. Nuo 1952 m. Sintautų vidurinė mokykla, 2001 m. reorganizuota į Sintautų pagrindinę mokyklą.
           3. Veiklos pradžia: 1839 metai
	4. Adresas: P. Vaičaičio g. 20, Sintautai,  LT-71336, Šakių rajono savivaldybė.
5. Teisinė forma ir priklausomybė – Šakių rajono savivaldybės biudžetinė įstaiga.
Savininkas – Šakių rajono savivaldybė, kodas 111105023, Bažnyčios g. 4, LT-71120 Šakiai. Savininko teises ir pareigas įgyvendinančioji institucija – Šakių rajono savivaldybės taryba, kuri vykdo Lietuvos Respublikos vietos savivaldos, Lietuvos Respublikos biudžetinių įstaigų, Lietuvos Respublikos švietimo ir kituose įstatymuose bei šiuose nuostatuose jos kompetencijai priskirtus įgaliojimus.
6. Švietimo įstaigos grupė – bendrojo ugdymo Sintautų pagrindinė mokykla; neformalusis vaikų ir suaugusiųjų švietimas; kultūrinė veikla.
7. Švietimo įstaigos tipas – pagrindinė mokykla, paskirtis – pagrindinės mokyklos tipo mokykla. 
7.1. Sintautų pagrindinės mokyklos pagrindinė paskirtis – pagrindinės mokyklos tipo Sintautų pagrindinė mokykla. Kita paskirtis – ikimokyklinio ugdymo grupės įstaiga. Mokykloje vykdomos ir kitos neformaliojo vaikų švietimo ir (ar) suaugusiųjų neformaliojo ugdymo programos, sudaromos sąlygos vietos bendruomenei reikalingoms kultūros, sporto, socialinėms ir kitoms paslaugoms teikti.
8. Mokymo (formalaus ir neformalaus ugdymo, švietimo) kalba – lietuvių kalba.
9. Mokymo formos – grupinio, pavienio. Pageidaujantiems sudaromos sąlygos atskirus dalykus mokytis savarankiškai. Ligos atveju, esant GKK pažymai, – mokoma namuose. Esant bendruomenės susitarimui ar aplinkybėms, keliančioms pavojų mokinių sveikatai ar gyvybei, vykdomas mokymas nuotoliniu ugdymo proceso organizavimo būdu.
10. Pagrindinės veiklos rūšys:
10.1. Švietimas, kodas 85:
10.1.1. pagrindinis mokymas, kodas 85.31.10.
10.1.2. pradinis mokymas, kodas 85. 20.
10.1.3. priešmokyklinis ugdymas, kodas 85.10.20.
10.1.4. ikimokyklinis ugdymas, kodas 85.10.10.
10.1.5. kitas mokymas, kodas 85.5.
10.1.6. kitas, niekur nepriskirtas, švietimas, kodas 85.59.
10.1.7. švietimui būdingų paslaugų veikla, kodas 85.60.
10.1.8. nuosavo ar nuomojamo nekilnojamojo turto nuoma ir eksploatavimas, kodas 68.20.
11. Sintautų pagrindinė mokykla vykdo ikimokyklinio, priešmokyklinio, pradinio, pritaikytą ir individualizuotą pradinio, pagrindinio, pritaikytą ir individualizuotą pagrindinio ugdymo programas. ikimokyklinio amžiaus vaikų ugdymas, kodas 85.10.10;
12. Sintautų pagrindinė mokykla turi ikimokyklinio ugdymo skyrių:
12.1. Šakių r. Sintautų pagrindinės mokyklos ikimokyklinio ugdymo skyrius „Vyturėlis“: 
12.1.1. buveinė: J. Pikčilingio g. 1, Sintautai, LT –71336, Šakių r.;
12.1.2. ikimokyklinio ugdymo skyriaus įsteigimo data – 1982-01-15;
12.1.3. ikimokyklinio ugdymo skyriaus mokymo kalba – lietuvių kalba;
12.2. ikimokyklinio ugdymo skyriaus mokymo forma – grupinio mokymosi. Esant bendruomenės susitarimui ar aplinkybėms, keliančioms pavojų mokinių sveikatai ar gyvybei, vykdomas mokymas nuotoliniu ugdymo proceso organizavimo būdu;
12.3. ikimokyklinio ugdymo skyriuje vykdomos ikimokyklinio, priešmokyklinio ugdymo programos.
13. Asmens formaliojo ir neformaliojo švietimo būdu įgyti mokymosi pasiekimai įteisinami įstatymų nustatyta tvarka išduotu dokumentu, kurio turinį, formą ir išdavimo tvarką nustato LR Vyriausybė arba jos įgaliota institucija. 
13.1. Sintautų pagrindinės mokyklos išduodami mokymosi pasiekimų įteisinimo dokumentai.
13.1.1. baigus pagrindinio ugdymo programą – pagrindinio išsilavinimo pažymėjimas, kodas 2001;
13.1.2. baigus pagrindinio ugdymo programos pirmąją dalį – pažymėjimas, kodas 2058;
13.1.3. baigus individualizuotą pagrindinio ugdymo programą ar pagrindinio specialiojo ugdymo programą – pagrindinio ugdymo pasiekimų pažymėjimas, kodas 2701;
13.1.4. baigus pradinio ugdymo programą – pradinio išsilavinimo pažymėjimas, kodas 1001;
13.1.5. baigus individualizuotą pradinio ugdymo programą ar pradinio specialiojo ugdymo programą – pradinio ugdymo pasiekimų pažymėjimas, kodas 1701;
13.1.6. nebaigus pagrindinio ugdymo programos – mokymosi pasiekimų pažymėjimas, kodas 2055;
13.2. Kiti išduodami dokumentai:
13.2.1. baigus patvirtintą neformaliojo ugdymo programą – laisvos formos  pažymėjimas;
13.2.2. baigus sertifikuotą specialių mokymo kursų programą – nustatytos formos pažymėjimas.
14. Sintautų pagrindinė mokykla yra viešasis juridinis asmuo, veikiantis kaip biudžetinė įstaiga, turinti savo antspaudą ir sąskaitas Lietuvos Respublikos bankuose. Sintautų pagrindinė mokykla yra paramos gavėjas. Sintautų pagrindinė mokykla savo veiklą grindžia Lietuvos Respublikos Konstitucija, Lietuvos Respublikos įstatymais, Lietuvos Respublikos Vyriausybės nutarimais, Lietuvos Respublikos švietimo, mokslo ir sporto ministro įsakymais, Šakių rajono savivaldybės tarybos sprendimais, Šakių rajono savivaldybės administracijos direktoriaus įsakymais, kitais teisės aktais ir šiais Nuostatais. 

II SKYRIUS 
SINTAUTŲ PAGRINDINĖS MOKYKLOS TIKSLAI, UŽDAVINIAI IR FUNKCIJOS

		15. TIKSLAI IR UŽDAVINIAI:
15.1. Ugdyti kiekvieno žmogaus vertybines nuostatas, leidžiančias būti (tapti) doru, siekiančiu žinių, savarankišku, atsakingu, patriotiškai nusiteikusiu žmogumi; mokykloje lavinami kiekvieno mokinio komunikaciniai gebėjimai svarbūs dabartiniam gyvenimui, padedama įsisavinti žinių visuomenei būdingą informacinę kultūrą, užtikrinant gimtosios ir užsienio kalbų mokėjimą, informacinį raštingumą, taip pat šiuolaikinę socialinę kompetenciją ir gebėjimus savarankiškai kurti savo gyvenimą.
15.2. Sudaryti sąlygas mokiniams rinktis jų polinkius, gabumus ir siekius atitinkančias ugdymosi galimybes, prireikus padėti motyvuotai keisti pasirinkimą; specialiųjų poreikių turintiems mokiniams gauti reikalingą pedagoginę, psichologinę ir socialinę pagalbą; padėti atpažinti mokiniui kūrybinius gebėjimus ir pagal tai padėti jam pasirinkti tolimesnį mokymąsi profesinei kvalifikacijai ir kompetencijai, atitinkančiai šiuolaikinį kultūros bei technologijų lygį įsigyti; sudaromos sąlygos visiems vietos bendruomenės nariams rinktis jų polinkius, gabumus ir siekius atitinkančias neformaliojo švietimo programas; rinktis naujų kompetencijų ugdymo programas, atitinkančiai šiuolaikinį kultūros bei technologijų lygį.
15.3. Sudaryti sąlygas įgyti demokratijos tradicijas įkūnijančius pilietinės bei politinės kultūros pagrindus, išplėtoti gebėjimus ir patirtį, būtinus asmeniui, kaip kompetentingam Lietuvos piliečiui, Europinės ir pasaulinės bendrijos daugiakultūrinės visuomenės nariui.
15.4. Skatinti lygybę ir solidarumą su žmonėmis, turinčiais skirtingus gebėjimus, kitokias socialines galimybes nei dauguma, siekiama socialinio solidarumo, mokoma teikti socialinę paramą artimiesiems, skatinti savanorystę įvairiose veiklos srityse.
15.5. Sudaryti sąlygas, kad pagrindinis išsilavinimas būtų prieinamas kuo platesniam jaunuolių ratui, plėsti mokymosi galimybes, ugdyti mokymosi visą gyvenimą nuostatas.
15.6. Puoselėti tautos, krašto kultūros tęstinumą, jos tapatybės išsaugojimą, nuolatinį jos vertybių kūrimą; perteikti tautinės ir etninės kultūros pagrindus, tradicijas ir vertybes; Sintautų pagrindinės mokyklos aplinkoje kurti krašto atvirumo ir dialogiškumo aplinką. 
15.7. Organizuoti mokinių ir kitų bendruomenės narių bibliotekinį ir informacinį aptarnavimą, tenkinti jų poreikius. 
15.8. Plėtoti kultūrinę, šviečiamąją, edukacinę ir informacinę veiklą, inicijuoti, rengti ir įgyvendinti kultūros bei meno, socialinius projektus, tenkinti viešuosius socialinius ir kultūrinius bendruomenės poreikius veikiant socialinėje, kultūros, švietimo bei sporto srityse ir teikiant šių sričių paslaugas visuomenės nariams.
15.9. Sudaryti sąlygas suaugusiems asmenims tenkinti pažinimo, saviraiškos poreikius, užsiimti sportine veikla bei turiningai praleisti laisvalaikį.
15.10. Stiprinti Sintautų pagrindinę mokyklą kaip vietos bendruomenės švietimo, kultūros ir socialinių paslaugų, tradicijų bei vertybinių nuostatų formavimo židinį.
		16. FUNKCIJOS:
16.1. Pagrindinės Sintautų pagrindinės mokyklos kontekste formuojamas ir įgyvendinamas ugdymo turinys pagal Švietimo, mokslo ir sporto ministerijos patvirtintus bendruosius arba jos nustatyta tvarka suderintus individualius ugdymo planus ir bendrąsias programas, organizuojamas ugdymas pagal mokinių poreikius, derinamas ugdymo turinys siūlant ir taikant skirtingus mokymo(si) būdus ir tempą.
16.2. Formuojamas ir įgyvendinamas ugdymo turinys, atspindi pagrindines regiono švietimo nuostatas, individualius mokymosi tikslus, vaikų ir jų tėvų (globėjų) poreikius.
16.3. Teikiamas ikimokyklinis ir priešmokyklinis ugdymas, bendrasis pradinis ir pagrindinis išsilavinimas. Kuriama ir įgyvendinama darbo sistema palanki mokinių mokymuisi, palanki itin gabių mokinių mokymuisi ir palanki mokinių, turinčių mokymosi problemų ir specialiųjų ugdymosi poreikių, mokymuisi:
16.3.l. Sintautų pagrindinė mokykla individualizuoja ugdymo programas skirtingų gebėjimų mokiniams;
16.3.2. siūlo ir taiko įvairius mokymo(si) būdus, kad mokiniai pasiektų valstybinių išsilavinimo standartų nustatytus pasiekimų lygmenis;
16.3.3. organizuoja papildomąjį ugdymą, integruodama jį su bendruoju lavinimu;
16.3.4. teikia specialiąją pedagoginę pagalbą specialiųjų poreikių vaikams, organizuoja specialiųjų poreikių vaikų ugdymą bendrosiose priešmokyklinio ugdymo, pradinėse ir vyresnėse klasėse, pripažindama jų gebėjimus ir potencines galias;
16.3.5. esant poreikiui ir steigėjui leidus gali organizuoti išlyginamųjų klasių ar grupių darbą, vaikų dienos centro veiklą;
16.3.6. kuria ir įgyvendina projektus gabiųjų mokinių mokymuisi, jų gebėjimų tobulinimui; 
16.3.7. kuria ir taiko bendriesiems ugdymo tikslams ir Sintautų pagrindinės mokyklos ugdymo tikslams atliepiančius vertinimo modelius.
16.4. Kuriama tinkama mokymo(si) aplinka – higieninės, materialinės, pedagoginės ir psichologinės sąlygos, laiduojančios psichinį bei fizinį vaikų saugumą ir asmenybės vystymąsi. 
16.5. Vykdomas pagrindinės mokyklos baigimo žinių patikrinimas, organizuojamas ugdymo procesas pagal mokslo metus (mokslo metų pradžia rugsėjo 1 d.).
16.6. Sudaromos sąlygos mokiniams burtis į vaikų ir jaunimo organizacijas, kurių veikla kuria aplinką dorovinei, pilietinei, kultūrinei, fizinei bei socialinei brandai; sudaro sąlygas lavintis saviugdos ir saviraiškos būreliuose, dalyvauti visuomenės gyvenime, taikiuose susirinkimuose, kurių veikla neprieštarauja Lietuvos Respublikos įstatymams.
16.7. Kuriamos ir vykdomos prevencinės programos. Inicijuojama socialinė parama socialiai remtiniems moksleiviams, vykdomos minimalios vaiko priežiūros programos, teikiamos bendrosios socialinės paslaugos (informavimo, konsultavimo, tarpininkavimo ir atstovavimo, ir kitos socialinės paslaugos)
16.8. Inicijuojamos, kuriamos ir vykdomos neformalaus švietimo programos vaikams ir suaugusiesiems, skatinamos mokymosi visą gyvenimą iniciatyvos.
16.9. Organizuojama kultūrinė, šviečiamoji, edukacinė ir informacinė veikla, rengiami ir įgyvendinami kultūros bei meno, socialiniai projektai, ieškoma rėmėjų projektams įgyvendinti.
16.10. Organizuojama bibliotekos veikla.
16.11. Sudaromos sąlygos užsiiminėti kūno kultūra, vykdomos sveikos gyvensenos programos.
16.12. Organizuojamas vaikų ir mokinių maitinimas ir pavėžėjimas.
16.13. Teikiamos kitos su švietimu ir kultūrine veikla susijusios paslaugos.
16.14. Nustatoma veiklos įsivertinimo sistema ir atliekamas auditas.





MOKINIŲ PRIĖMIMAS Į SINTAUTŲ PAGRINDINĘ MOKYKLĄ, 
PERĖJIMAS Į KITĄ MOKYKLĄ

17. Priėmimo į Sintautų pagrindinę mokyklą tvarką nustato Šakių rajono savivaldybės taryba, vadovaudamasi ŠMM patvirtintais bendraisiais priėmimo kriterijais.  	

III SKYRIUS
SINTAUTŲ PAGRINDINĖS MOKYKLOS TEISĖS IR PAREIGOS

18. Sintautų pagrindinė mokykla, įgyvendindamas iškeltą tikslą ir jam pavestus uždavinius, atlikdamas jam priskirtas funkcijas, turi teisę: 
18.1. parinkti mokymo(-si) metodus, formas;
18.2. kurti naujus mokymo ir mokymosi modelius, užtikrinančius kokybišką išsilavinimą;
18.3. bendradarbiauti su Sintautų pagrindinės mokyklos veiklai įtakos turinčiais fiziniais ir juridiniais asmenimis;
18.4. Lietuvos Respublikos švietimo, mokslo ir sporto ministro nustatyta tvarka vykdyti šalies ir tarptautinius švietimo projektus;
18.5. įstatymų nustatyta tvarka stoti ir jungtis į asociacijas, dalyvauti jų veikloje;
18.6. gauti paramą Lietuvos Respublikos labdaros ir paramos įstatymo nustatyta tvarka;
18.7. teikti atlygintinas paslaugas, kurių kainas tvirtina Sintautų pagrindinės mokyklos savininko teises ir pareigas įgyvendinanti institucija;
18.8. sudaryti sutartis su juridiniais ir fiziniais asmenimis dėl paslaugų teikimo, patalpų nuomos;
18.9. įvertinti vietos bendruomenės poreikius ir teikti analizės išvadas bei pasiūlymus Šakių rajono savivaldybės administracijai;
18.10. kreiptis į Šakių rajono savivaldybės tarybą dėl Sintautų pagrindinės mokyklos nuostatų papildymo ir pakeitimo.
19. Sintautų pagrindinės mokyklos pareigos: 
19.1. užtikrinti kokybišką ikimokyklinio, priešmokyklinio, pradinio ir pagrindinio ugdymo programų vykdymą;
19.2. užtikrinti sveiką, saugią, užkertančią kelią smurto, prievartos apraiškoms ir žalingiems įpročiams aplinką, atvirumą vietos bendruomenei, mokymo ir kitų sutarčių sudarymą ir įsipareigojimų vykdymą; 
19.3. užtikrinti veiksmingą vaiko minimalios priežiūros priemonių įgyvendinimą;
19.4. viešai skelbti informaciją apie Sintautų pagrindinės mokyklos veiklą;
19.5. suprantamai ir aiškiai, taisyklinga lietuvių kalba perteikti ugdymo turinį, kai teisės aktais nustatyta, kad atitinkamas ugdymo turinys perteikiamas lietuvių kalba;
19.6. sudaryti higienos normas atitinkančias ugdymo sąlygas; 
19.7. turėti kitų teisių ir pareigų, jeigu jos neprieštarauja Lietuvos Respublikos įstatymams, Lietuvos Respublikos Vyriausybės nutarimams ir kitiems teisės aktams.

IV SKYRIUS 
SINTAUTŲ PAGRINDINĖS MOKYKLOS VEIKLOS ORGANIZAVIMAS IR VALDYMAS

20. Sintautų pagrindinės mokyklos veiklos teisinis pagrindas:
20.1. direktoriaus patvirtintas strateginis planas, kuriam yra pritarusi Sintautų pagrindinės mokyklos taryba, savininko teises ir pareigas įgyvendinančioji institucija, savivaldybės vykdomoji institucija arba jo įgaliotas asmuo;
20.2. direktoriaus patvirtintas metinis veiklos planas, kuriam yra pritarusi Sintautų pagrindinės mokyklos taryba;
20.3. direktoriaus patvirtintas  ugdymo planas, kuris yra suderintas su Sintautų pagrindinės mokyklos taryba, taip pat su savininko teises ir pareigas įgyvendinančia institucija, savivaldybės vykdomąja institucija ar jos įgaliotu asmeniu;
20.4. direktoriaus patvirtinta ikimokyklinio ugdymo programa, kuriai yra pritarusi  Sintautų pagrindinės mokyklos taryba;
20.5. Lietuvos Respublikos švietimo, mokslo ir sporto ministro 2022 m. rugsėjo 30 d įsakymu Nr.V-1541 patvirtinta „Dėl Švietimo, mokslo ir sporto ministro 2022 m. rugpjūčio 24 d. įsakymo Nr. V-1269 „Dėl priešmokyklinio, pradinio, pagrindinio ir vidurinio ugdymo bendrųjų programų patvirtinimo“ pakeitimo“ ir išdėstymo nauja redakcija „Dėl priešmokyklinio, pradinio, pagrindinio ir vidurinio ugdymo bendrųjų programų patvirtinimo“, 
21. Sintautų pagrindinė mokyklai vadovauja direktorius, skiriamas į pareigas konkurso būdu ir atleidžiamas iš jų teisės aktų nustatyta tvarka. Direktorius gali būti atšauktas jį į pareigas priimančio asmens sprendimu. Direktorius pavaldus ir atskaitingas Šakių rajono savivaldybės Merui. 
22. Direktorius: 
22.1. tvirtina Sintautų pagrindinės mokyklos vidaus struktūrą, Sintautų pagrindinės mokyklos darbuotojų pareigybių sąrašą, neviršydamas nustatyto didžiausio leistino pareigybių skaičiaus;
22.2. nustato direktoriaus pavaduotojų ugdymui ir ūkio reikalams veiklos sritis; 
22.3. nustatyta tvarka skiria ir atleidžia mokytojus, kitus ugdymo procese dalyvaujančius asmenis ir aptarnaujantį personalą, skatina juos, skiria jiems drausmines nuobaudas, tvirtina jų pareigybių aprašymus; 
22.4. vadovaudamasis Šakių rajono savivaldybės tarybos nustatyta tvarka, priima mokinius ir sudaro mokymo sutartis teisės aktų nustatyta tvarka; 
22.5. vadovaudamasis įstatymais ir kitais teisės aktais, Sintautų pagrindinės mokyklos tvarkos taisyklėse nustato mokinių teises, pareigas ir atsakomybę;
22.6. suderinęs su Sintautų pagrindinės mokyklos taryba, tvirtina Sintautų pagrindinės mokyklos vidaus tvarkos taisykles; 
22.7. sudaro mokiniams ir darbuotojams saugias ir sveikatai nekenksmingas darbo, ugdymo(-si), mokymo(-si) sąlygas;
22.8. vadovauja Sintautų pagrindinės mokyklos strateginio plano, metinio veiklos plano, švietimo programų rengimui, juos tvirtina, vadovauja jų vykdymui;
22.9. organizuoja ir koordinuoja Sintautų pagrindinės mokyklos veiklą pavestoms funkcijoms atlikti, uždaviniams įgyvendinti, analizuoja ir vertina Sintautų pagrindinės mokyklos veiklą, materialinius ir intelektinius išteklius;
22.10. nuolat kontroliuoja, kaip vykdo sutartyse numatytus įsipareigojimus mokytojai, kiti administracijos darbuotojai, pagalbinis personalas, mokiniai ir Sintautų pagrindinės mokyklos partneriai;
22.11. leidžia įsakymus, kontroliuoja jų vykdymą;
22.12. sudaro teisės aktų nustatytas komisijas, darbo, metodines grupes; 
22.13. sudaro Sintautų pagrindinės mokyklos vardu sutartis Sintautų pagrindinės mokyklos funkcijoms atlikti; 
22.14. organizuoja Sintautų pagrindinės mokyklos veiklos įsivertinimą;
22.15. organizuoja Sintautų pagrindinės mokyklos dokumentų saugojimą ir valdymą teisės aktų nustatyta tvarka; 
22.16. yra asignavimų valdytojas ir vykdo jam pavestas pareigas, vadovaudamasis Lietuvos Respublikos biudžeto sandaros įstatymu;
22.17. teisės aktų nustatyta tvarka valdo, naudoja Sintautų pagrindinės mokyklos turtą, lėšas ir jais disponuoja, rūpinasi intelektiniais, finansiniais, informaciniais ištekliais, užtikrina jų optimalų valdymą ir naudojimą, užtikrina veiksmingą Sintautų pagrindinės mokyklos vidaus kontrolės sistemos sukūrimą, funkcionavimą ir tobulinimą;
22.18. rūpinasi metodinės veiklos organizavimu, darbuotojų profesiniu tobulėjimu, sudaro jiems sąlygas kelti kvalifikaciją, mokytojams ir kitiems pedagoginiams darbuotojams galimybę atestuotis ir organizuoja jų atestaciją Lietuvos Respublikos švietimo, mokslo ir sporto ministro nustatyta tvarka; 
22.19. inicijuoja Sintautų pagrindinės mokyklos savivaldos institucijų sudarymą ir skatina jų veiklą;
22.20. bendradarbiauja su mokinių tėvais (globėjais, rūpintojais), pagalbą mokiniui, mokytojui ir Sintautų pagrindinė mokyklai teikiančiomis įstaigomis, teritorinėmis policijos, socialinių paslaugų, sveikatos įstaigomis, vaiko teisių apsaugos skyriais ir kitomis institucijomis, dirbančiomis vaiko teisių apsaugos srityje;
22.21. kartu su Sintautų pagrindinės mokyklos taryba sprendžia, ar leisti ant įstaigos pastatų ar jos teritorijoje statyti judriojo (mobiliojo) ryšio stotis  įstatymų nustatyta tvarka.
22.22. sudaro Sintautų pagrindinės mokyklos Vaiko gerovės komisiją ir tvirtina jos darbo reglamentą;
22.23. užtikrina, prižiūri ir atsako už gerą ir veiksmingą vaiko minimalios priežiūros priemonių vykdymą; 
22.24. Vaiko minimalios ir vidutinės priežiūros įstatymo nustatyta tvarka kreipiasi į savininko teises ir pareigas įgyvendinančiąją instituciją, savivaldybės vykdomąją instituciją arba jo įgaliotą asmęnį dėl minimalios ar vidutinės priežiūros priemonių vaikui skyrimo;
22.25. už mokinio elgesio normų pažeidimą gali skirti mokiniui drausmines auklėjamojo poveikio priemones, numatytas Vaiko teisių apsaugos pagrindų įstatyme;
22.26. atstovauja Sintautų pagrindinę mokyklą   kitose institucijose; 
22.27. atsako už asmens duomenų teisinę apsaugą, garantuoja, kad pagal Lietuvos Respublikos viešojo sektoriaus atskaitomybės įstatymą teikiami ataskaitų rinkiniai ir statistinės ataskaitos būtų teisingi;
22.28. vykdo kitas teisės aktuose ir pareigybės aprašyme nustatytas funkcijas;
22.29. atsako už Lietuvos Respublikos įstatymų ir kitų teisės aktų laikymąsi Sintautų pagrindinėje mokykloje, už demokratinį Sintautų pagrindinės mokyklos valdymą, informacijos skelbimą, bendruomenės narių informavimą, tinkamą funkcijų atlikimą, bendradarbiavimu grįstus santykius, mokytojo etikos normų laikymąsi, skaidriai priimamus sprendimus, sveiką, saugią, užkertančią kelią bet kokioms smurto, prievartos apraiškoms bei žalingiems įpročiams aplinką, nustatytų Sintautų pagrindinės mokyklos tikslo ir uždavinių įgyvendinimą, Sintautų pagrindinės mokyklos veiklos rezultatus. 
23. Ugdymo turinio formavimo ir ugdymo proceso organizavimo klausimais Sintautų pagrindinės mokyklos direktorius gali organizuoti mokytojų ir švietimo pagalbos specialistų pasitarimus.
24. Direktoriaus pareigas, kai jo nėra Sintautų pagrindinėje mokykloje dėl ligos, atostogų ir kt. priežasčių, eina Sintautų pagrindinės mokyklos direktoriaus pavaduotojas ugdymui arba pavaduotojas ūkio reikalams. Jam negalint, jas atlieka kitas asmuo teisės aktų nustatyta tvarka.
25. Sintautų pagrindinės mokyklos metodinei veiklai organizuoti sudaroma mokytojų metodinė taryba. Į metodinę tarybą mokytojai jungiasi laisva valia. Metodinė taryba skirta pasirengti ugdyti mokinius: planuoti ir aptarti ugdymo turinį (programas, mokymo ir mokymosi metodus, mokinių pasiekimų ir pažangos vertinimo būdus, mokymo(-si) ir ugdymo(-si) priemones bei patyrimą, kurį mokiniai sukaupia ugdymo procese), pritaikyti jį mokinių individualioms reikmėms, plėtoti mokytojų profesinės veiklos kompetencijas ir kartu siekti mokinių ir Sintautų pagrindinės mokyklos pažangos, teikti Sintautų pagrindinės mokyklos direktoriui pasiūlymus dėl ugdymo turinio formavimo ir jo įgyvendinimo, dėl mokytojų kvalifikacijos organizavimo gerinimo.
26. Metodinės tarybos nariai yra mokytojai, švietimo pagalbos specialistai, bibliotekininkas. Metodinei tarybai vadovauja tarybos narių atviru balsavimu, balsų dauguma išrinktas vadovas. Siūlyti kandidatus, kelti savo kandidatūrą turi teisę bet kuris metodinės tarybos narys. Metodinės tarybos veiklą organizuoja  metodinės tarybos pirmininkas bendradarbiaudamas su direktoriaus pavaduotoja ugdymui. Metodinės tarybos susirinkimas yra teisėtas, jei jame dalyvauja ne mažiau kaip pusė tarybos narių. Metodinės tarybos susirinkimai kviečiami ne rečiau kaip 2 kartus per metus. Nutarimai priimami atviru balsavimu, balsų dauguma.

V SKYRIUS
SINTAUTŲ PAGRINDINĖS MOKYKLOS SAVIVALDA

27. Sintautų pagrindinės mokyklos taryba (toliau – Taryba) yra aukščiausia Sintautų pagrindinės mokyklos savivaldos institucija svarbiausių Sintautų pagrindinės mokyklos veiklos uždavinių sprendimui. Taryba atstovauja mokiniams, mokytojams, tėvams (globėjams, rūpintojams) ir vietos bendruomenei, padeda spręsti Sintautų pagrindinei mokyklai aktualius veiklos ir finansavimo klausimus, daro įtaką vadovo priimamiems sprendimams, atlieka visuomeninę Sintautų pagrindinės mokyklos valdymo priežiūrą. 
28. Taryba sudaroma iš mokinių tėvų (globėjų, rūpintojų), mokytojų ir 8–10 klasių mokinių. Tėvus (3) renka visuotiniame mokinių tėvų susirinkime, atviru balsavimu balsų dauguma. Mokytojus (3) – mokytojų taryba mokytojų tarybos susirinkime atviru balsavimu, balsų dauguma. 8–10 klasės mokinius (3) renka visuotiniame mokinių susirinkime atviru balsavimu, balsų dauguma. Sintautų pagrindinės mokyklos mokinių tėvų, mokinių ir mokytojų tarybos susirinkimai yra teisėti, jei juose dalyvauja ne mažiau kaip pusė jų narių. Nutrūkus Tarybos nario įgaliojimams pirma laiko, Taryba neperrenkama, bet į jos veiklą įtraukiamas kitas tą bendruomenės grupę atstovaujantis išrinktas narys. 
29. Nariai į Tarybą renkami dvejiems metams. Rinkimus į Tarybą organizuoja Sintautų pagrindinės mokyklos Tarybos pirmininkas. 
30. Tarybos posėdžiai kviečiami ne rečiau kaip du kartus per metus. Posėdis teisėtas, jei jame dalyvauja ne mažiau kaip du trečdaliai narių. Nutarimai priimami posėdyje dalyvaujančių narių balsų dauguma, atviru balsavimu. Sintautų pagrindinės mokyklos direktorius Tarybos posėdžiuose gali dalyvauti kviestinio nario teisėmis. Į Tarybos posėdžius gali būti kviečiami visi Sintautų pagrindinės mokyklos bendruomenės nariai, organizacijų bei įstaigų atstovai be balso teisės.
31. Tarybos pirmininkas renkamas Tarybos posėdyje atviru balsavimu, balsų dauguma. Jis kviečia tarybos posėdžius, jiems vadovauja, pasirašo Tarybos posėdžių protokolus. Esant vienodam balsų skaičiui, nutarimą lemia pirmininko balsas. 
32. Taryba: 
32.1. teikia pasiūlymus dėl Sintautų pagrindinės mokyklos strateginių tikslų, uždavinių ir jų įgyvendinimo priemonių;
32.2. pritaria Sintautų pagrindinės mokyklos strateginiam planui, Sintautų pagrindinės mokyklos metiniam veiklos planui, Sintautų pagrindinės mokyklos darbo tvarkos taisyklėms, kitiems Sintautų pagrindinės mokyklos veiklą reglamentuojantiems dokumentams, teikiamiems Sintautų pagrindinės mokyklos direktoriaus, derina Sintautų pagrindinės mokyklos ugdymo planą; 
32.3. teikia pasiūlymus Sintautų pagrindinės mokyklos direktoriui dėl Nuostatų pakeitimo ar papildymo, Sintautų pagrindinės mokyklos vidaus struktūros tobulinimo, pritaria Nuostatų pakeitimams, papildymams, naujai jų redakcijai; 
32.4. susipažįsta ir teikia pasiūlymus Sintautų pagrindinės mokyklos direktoriui Sintautų pagrindinės mokyklos lėšų naudojimo klausimais; 
32.5. susipažįsta su Sintautų pagrindinės mokyklos veiklos įsivertinimo ataskaita, išklauso metines veiklos ataskaitas ir teikia pasiūlymus Sintautų pagrindinės mokyklos direktoriui dėl Sintautų pagrindinės mokyklos veiklos tobulinimo;
32.6. deleguoja atstovus į mokytojų atestacijos ir viešo konkurso laisvai Sintautų pagrindinės mokyklos direktoriaus vietai užimti komisijas, teikia pasiūlymus atestuojant Sintautų pagrindinės mokyklos direktorių; 
32.7. teikia pasiūlymus Sintautų pagrindinės mokyklos direktoriui dėl saugių mokinių ugdymo ir darbo sąlygų sudarymo, talkina formuojant Sintautų pagrindinės mokyklos materialinius, finansinius ir intelektinius išteklius; 
32.8. svarsto Sintautų pagrindinės mokyklos direktoriaus teikiamus klausimus. 
33. Tarybos nutarimai yra teisėti, jei jie neprieštarauja Lietuvos Respublikos teisės aktams.
34. Taryba už savo veiklą vieną kartą per metus atsiskaito Sintautų pagrindinės mokyklos bendruomenei.
35. Mokytojų taryba – nuolat veikianti Sintautų pagrindinės mokyklos savivaldos institucija, sprendžianti mokinių ugdymo (-si) rezultatų, ugdymo kokybės gerinimo, pedagoginės veiklos formų ir metodų, mokytojų profesinius ir bendruosius ugdymo klausimus. 
36. Mokytojų taryba analizuoja ugdymo kokybės pokyčius, mokytojų pedagoginę veiklą, renka atstovus į Sintautų pagrindinės mokyklos tarybą, mokytojų atestacijos komisiją. 
37. Mokytojų tarybą sudaro Sintautų pagrindinės mokyklos direktorius, direktoriaus pavaduotojas ugdymui, direktoriaus pavaduotojas ikimokykliniam ugdymui, visi Sintautų pagrindinėje mokykloje dirbantys mokytojai, švietimo pagalbą teikiantys specialistai, bibliotekininkas.
38. Mokytojų tarybai vadovauja Sintautų pagrindinės mokyklos direktorius - Mokytojų tarybos pirmininkas. Jam nesant – Mokytojų tarybos sekretorius. Mokytojų tarybos dokumentus tvarko sekretorius, atviru balsavimu balsų dauguma išrenkamas pirmojo posėdžio metu.
39. Mokytojų tarybos posėdžius šaukia Mokytojų tarybos pirmininkas ne rečiau kaip tris kartus per metus. Prireikus gali būti sušauktas neeilinis posėdis. Posėdis yra teisėtas, jei jame dalyvauja ne mažiau kaip du trečdaliai mokytojų tarybos narių. Nutarimai priimami posėdyje dalyvavusių narių balsų dauguma, atviru balsavimu. Esant balsų po lygiai, lemiamą balsą turi  Mokytojų tarybos pirmininkas.
40. Mokytojų taryba:
40.1. aptaria praktinius švietimo politikos įgyvendinimo klausimus, svarsto mokinių ugdymo(-si) rezultatus, pedagoginės veiklos tobulinimo būdus, priima nutarimus dėl mokytojų kvalifikacijos tobulinimo ir atestacijos; 
40.2. diskutuoja dėl Sintautų pagrindinės mokyklos veiklos plano, aptaria ugdymo planų, bendrųjų ugdymo programų įgyvendinimo ir bendrojo išsilavinimo standartų pasiekimo klausimus;
40.3. aptaria skirtingų gebėjimų mokinių ugdymo organizavimo principus, gabių vaikų identifikavimo klausimus, jų ugdymo programas, metodus; 
40.4. aptaria mokinių sveikatos, socialinės paramos, mokymosi, poilsio, mitybos, darbo saugos ir kitus klausimus;
40.5. nustato mokinių elgesio, žinių, gebėjimų ir įgūdžių vertinimo tvarką.
41. Mokykloje veikia visuotinis mokinių susirinkimas. Posėdžiai vyksta kartą per pusmetį. Susirinkimo pasiūlymai aptariami ir sprendimai priimami Sintautų pagrindinės mokyklos tarybos posėdyje, kuriame dalyvauja mokiniai ir mokytojai. 
42. Mokinių taryba yra mokinių savivaldos institucija, kurią sudaro 6 mokiniai ir išrinktas mokinių prezidentas. 
43. Mokinių tarybos funkcijos yra Sintautų pagrindinės mokyklos mokinių veiklą reglamentuojančių dokumentų projektų rengimas, vidaus tvarkos taisyklių tobulinimas ir įgyvendinimas, nepamokinės veiklos organizavimas, mokinių elgesio vertinimas, skatinimų ir nuobaudų skyrimas, mokinių teisių gynimas, rūkymo, alkoholio ir narkomanijos prevencija ir kita veikla, susijusi su mokinių veikla.

VI SKYRIUS
DARBUOTOJŲ PRIĖMIMAS Į DARBĄ, JŲ DARBO APMOKĖJIMO TVARKA
IR ATESTACIJA

44. Darbuotojus į darbą Sintautų pagrindinėje mokykloje priima ir atleidžia iš jos Sintautų pagrindinės mokyklos direktorius Lietuvos Respublikos darbo kodekso ir kitų teisės aktų nustatyta tvarka.
45. Darbo apmokėjimo tvarką Sintautų pagrindinės mokyklos darbuotojams nustato Lietuvos Respublikos darbo kodeksas, Lietuvos Respublikos įstatymai, Lietuvos Respublikos Vyriausybės nutarimai, Lietuvos Respublikos švietimo, mokslo ir sporto ministro įsakymai, Šakių rajono savivaldybės tarybos sprendimai, Sintautų pagrindinės mokyklos darbuotojų darbo apmokėjimo tvarkos aprašas ir kiti teisės aktai.
46. Sintautų pagrindinės mokyklos direktorius ir pedagoginiai darbuotojai atestuojasi ir kvalifikaciją tobulina Lietuvos Respublikos švietimo, mokslo ir sporto ministro nustatyta tvarka. 

VII SKYRIUS
SINTAUTŲ PAGRINDINĖS MOKYKLOS TURTAS, LĖŠOS, JŲ NAUDOJIMO TVARKA, FINANSINĖS VEIKLOS KONTROLĖ IR SINTAUTŲ PAGRINDINĖS MOKYKLOS VEIKLOS PRIEŽIŪRA

47. Sintautų pagrindinė mokykla valdo patikėjimo teise perduotą savivaldybės turtą, naudoja ir disponuoja juo Lietuvos Respublikos įstatymų, kitų teisės aktų, Šakių rajono savivaldybės tarybos sprendimų nustatyta Respublikos įstatymų, kitų teisės aktų, Šakių rajono savivaldybės tarybos sprendimų nustatyta tvarka.
48. Sintautų pagrindinės mokyklos lėšos: 
48.1. valstybės biudžeto specialiųjų tikslinių dotacijų Savivaldybės biudžetui skirtos lėšos ir Šakių rajono savivaldybės biudžeto lėšos, skiriamos pagal patvirtintas sąmatas;
48.2. pajamos už teikiamas paslaugas; 
48.3. fondų, organizacijų, kitų juridinių ir fizinių asmenų dovanotos ar kitaip teisėtais būdais perduotos lėšos, tikslinės paskirties lėšos pagal pavedimus;
48.4. kitos teisėtu būdu įgytos lėšos;
49. Sintautų pagrindinė mokykla yra paramos gavėjas. Paramos lėšos naudojamos įstatymų nustatyta tvarka.
50. Sintautų pagrindinė mokykla finansinę apskaitą organizuoja ir finansinę atskaitomybę tvarko teisės aktų nustatyta tvarka. Finansines operacijas vykdo Sintautų pagrindinės mokyklos finansininkas, vadovaudamasis Lietuvos Respublikos apskaitos įstatymu, Lietuvos Respublikos viešojo sektoriaus atskaitomybės įstatymu, Sintautų pagrindinės mokyklos direktoriaus patvirtinta apskaitos politika, finansų kontrolės taisyklėmis. 
51. Sintautų pagrindinės mokyklos finansinį auditą atlieka Šakių rajono savivaldybės kontrolierius, Centralizuotas vidaus audito skyrius. 
52. Sintautų pagrindinės mokyklos valstybinę švietimo veiklos priežiūrą atlieka Lietuvos Respublikos švietimo, mokslo ir sporto ministerija.
53. Sintautų pagrindinės mokyklos veiklos priežiūrą atlieka Šakių rajono savivaldybės administracija įstatymų nustatyta tvarka. 
54. Sintautų pagrindinės mokyklos valstybinį auditą atlieka Lietuvos Respublikos valstybės kontrolė.

VIII SKYRIUS 
BAIGIAMOSIOS NUOSTATOS

55. Informacija apie Sintautų pagrindinės mokyklos veiklą, kurią vadovaujantis Nuostatais ir Lietuvos Respublikos teisės aktais reikia skelbti viešai, pateikiama Sintautų pagrindinės mokyklos interneto svetainėje, vietos spaudoje ir kitose visuomenės informavimo priemonėse. Skelbdama informaciją apie savo veiklą ir rezultatus, Sintautų pagrindinė mokykla vadovaujasi Lietuvos Respublikos Vyriausybės  2003 m. balandžio 18 d. nutarimu Nr. 480 patvirtintu Bendrųjų reikalavimų valstybės ir savivaldybės institucijų ir įstaigų internetinėms svetainėms aprašu. 
56. Sintautų pagrindinės mokyklos nuostatai keičiami ar papildomi Šakių rajono savivaldybės tarybos sprendimu, Sintautų pagrindinės mokyklos direktoriaus ar Sintautų pagrindinės mokyklos tarybos iniciatyva. Nuostatų papildymai ir pakeitimai derinami su Sintautų pagrindinės mokyklos taryba. 
57. Sintautų pagrindinė mokykla registruojama teisės aktų nustatyta tvarka.
58. Sintautų pagrindinė mokykla reorganizuojamas, likviduojamas ar pertvarkomas Šakių rajono savivaldybės tarybos sprendimu, Lietuvos Respublikos civilinio kodekso, Lietuvos Respublikos švietimo įstatymo ir kitų teisės aktų nustatyta tvarka. Sprendimas dėl Sintautų pagrindinės mokyklos reorganizavimo, likvidavimo, pertvarkymo ar Sintautų pagrindinės mokyklos grupės ar tipo pakeitimo skelbiamas vietos spaudoje, Šakių rajono savivaldybės ir Sintautų pagrindinės mokyklos interneto svetainėse bei VĮ Registro centro elektroniniame leidinyje „Juridinių asmenų vieši pranešimai“.

